นายกรัฐมนตรี เชื่อมั่น สภาผ่านร่าง พ.ร.บ.งบประมาณปี 2565 ไม่น้อยใจ ส.ส.พรรคร่วมอภิปรายท้วงติงงบ เพราะเข้าใจเป็นการทำหน้าที่
พลเอก ประยุทธ์ จันทร์?โอชา นายกรัฐมนตรีและรัฐมนตรีว่าการกระทรวงกลาโหม มั่นใจว่าการพิจารณาร่าง พ.ร.บ.งบประมาณรายจ่ายประจำปีงบประมาณ 2565 จะผ่านความเห็นชอบ แล้วเข้าสู่การพิจารณาของคณะกรรมาธิการต่อไปตามขั้นตอน พร้อมระบุว่าการบริหารงบประมาณไม่ใช่เรื่องง่ายอย่างที่หลายคนพูด เพราะคือกฎหมาย และยืนยันว่าไม่น้อยใจที่ ส.ส.พรรคร่วมรัฐบาลอภิปรายท้วงติงการจัดสรรงบประมาณ เพราะเป็นเรื่องธรรมดาที่ ส.ส. อยากใช้พื้นที่ในการแสดงความคิดเห็น ซึ่งส่วนตัวจะพยายามทำให้ดีที่สุด และยืนยันความสัมพันธ์พรรคร่วมยังแน่นแฟ้น มีการหารือกันตลอดทั้งในและนอก ครม. มีการพูดคุยทำความเข้าใจ แก้ปัญหาต่างๆร่วมกัน ทั้งนี้พร้อมรับฟังทุกความเห็น เพราะบางเรื่องก็เป็นประโยชน์ ขณะเดียวกันที่ผ่านมารัฐบาลใช้จ่ายงบประมาณดำเนินการหลายโครงการ เช่น การพัฒนาด้านคมนาคม แหล่งน้ำ ล้วนเป็นโครงการในอนาคต ที่ทำเพื่อประชาชน